ਬੌਬੀ ਚੀਮਾ ਗਰੱਬ
ਪਰਮਜੀਤ ਕੌਰ "ਬੌਬੀ" ਚੀਮਾ-ਗਰੱਬ ਡੀ.ਬੀ.ਈ. (ਜਨਮ 6 ਅਕਤੂਬਰ 1966), ਅਧਿਕਾਰਕ ਤੌਰ 'ਤੇ ਮਾਣਯੋਗ ਨਿਆਂ-ਪਸੰਦ ਸ਼੍ਰੀਮਤੀ ਚੀਮਾ-ਗਰਬ, ਇੰਗਲੈਂਡ ਅਤੇ ਵੇਲਜ਼ ਦੀ ਉੱਚ ਅਦਾਲਤ ਦੇ ਕੁਈਨਜ਼ ਬੈਂਚ ਡਿਵੀਜ਼ਨ ਦੀ ਜੱਜ ਹੈ।  ਉਹ ਯੂਨਾਈਟਿਡ ਕਿੰਗਡਮ ਵਿੱਚ ਉੱਚ ਅਦਾਲਤ ਦੀ ਜੱਜ ਵਜੋਂ ਸੇਵਾ ਕਰਨ ਵਾਲੀ ਪਹਿਲੀ ਏਸ਼ੀਆਈ ਮਹਿਲਾ ਹੈ।

ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਚੀਮਾ ਦਾ ਜਨਮ ਭਾਰਤੀ ਸਿੱਖ ਪੰਜਾਬੀ ਮਾਪਿਆਂ ਦੇ ਘਰ ਹੋਇਆ ਸੀ ਜੋ 1960 ਦੇ ਦਹਾਕੇ ਵਿੱਚ ਭਾਰਤ ਤੋਂ ਯੂਨਾਈਟਿਡ ਕਿੰਗਡਮ ਆਏ ਸਨ।  ਲੀਡਜ਼ ਵਿੱਚ ਉਸਦੀ ਪਰਵਰਿਸ਼ ਹੋਈ, ਅਤੇ ਕਿੰਗਜ਼ ਕਾਲਜ ਲੰਡਨ ਵਿੱਚ ਕਨੂੰਨ ਦੀ ਸਿੱਖਿਆ ਹਾਸਲ ਕਰਨ ਤੋਂ ਪਹਿਲਾਂ ਸਿਟੀ ਆਫ਼ ਲੀਡਜ਼ ਸਕੂਲ ਵਿੱਚ ਪੜ੍ਹੀ।

ਕਨੂੰਨੀ ਪੇਸ਼ਾ 
ਚੀਮਾ-ਗਰੁੱਬ ਨੂੰ 1989 ਵਿੱਚ ਬਾਰ ਵਿੱਚ ਬੁਲਾਇਆ ਗਿਆ ਸੀ। 2006 ਵਿੱਚ, ਉਹ ਜੂਨੀਅਰ ਖਜ਼ਾਨਾ ਸਲਾਹਕਾਰ ਦੇ ਅਹੁਦੇ ਤੇ ਨਿਯੁਕਤ ਹੋਣ ਵਾਲੀ ਪਹਿਲੀ ਏਸ਼ੀਆਈ ਮਹਿਲਾ ਬਣ ਗਈ। 2007 ਵਿੱਚ, ਉਹ ਇੱਕ ਰਿਕਾਰਡਰ ਬਣ ਗਈ।

2013 ਵਿੱਚ, ਉਹ ਕਵੀਨਜ਼ ਕਾਉਂਸਲ (QC) ਦੇ ਤੌਰ ਤੇ ਨਿਯੁਕਤ ਕੀਤੀ ਗਈ ਸੀ। ਉਸਨੇ ਇੱਕ ਸੀਨੀਅਰ ਖਜ਼ਾਨਾ ਸਲਾਹਕਾਰ ਵਜੋਂ ਸੇਵਾ ਕੀਤੀ ਅਤੇ ਇੱਕ ਡਿਪਟੀ ਉੱਚ ਅਦਾਲਤ ਜੱਜ ਵਜੋਂ ਰਹਿਣ ਲਈ ਅਧਿਕਾਰਤ ਸੀ। ਉਸਨੇ ਇੱਕ ਐਡਵੋਕੇਸੀ ਟਰੇਨਿੰਗ ਕਾਉਂਸਿਲ ਦੇ ਕਾਰਜ ਸਮੂਹ ਦੀ ਪ੍ਰਧਾਨਗੀ ਕੀਤੀ ਜਿਸ ਨੇ "ਬਾਰ ਨੂੰ ਵਧਾਉਣਾ: ਅਦਾਲਤ ਵਿੱਚ ਕਮਜ਼ੋਰ ਗਵਾਹਾਂ, ਪੀੜਤਾਂ ਅਤੇ ਬਚਾਅ ਪੱਖਾਂ ਦੀ ਹੈਂਡਲਿੰਗ" ਰਿਪੋਰਟ ਤਿਆਰ ਕੀਤੀ। 

ਚੀਮਾ-ਗਰਬ ਨੇ ਚਰਚ ਆਫ਼ ਇੰਗਲੈਂਡ ਦੇ ਬਿਸ਼ਪ ਪੀਟਰ ਬਾਲ ਦੇ ਖਿਲਾਫ ਜਿਨਸੀ ਸ਼ੋਸ਼ਣ ਅਤੇ ਕਾਂਸਟੈਂਸ ਬ੍ਰਿਸਕੋ ਦੇ ਖਿਲਾਫ ਮੁਕੱਦਮਿਆਂ ਦੇ ਵਿੱਚ ਸਫਲਤਾਪੂਰਵਕ ਕਾਰਵਾਈ ਕੀਤੀ।

ਨਿਆਂਪਾਲਿਕਾ 
22 ਅਕਤੂਬਰ 2015 ਨੂੰ ਚੀਮਾ-ਗਰੱਬ ਦੀ ਉੱਚ ਅਦਾਲਤ ਦੇ ਜੱਜ ਵਜੋਂ ਨਿਯੁਕਤੀ ਦੀ ਘੋਸ਼ਣਾ ਕੀਤੀ ਗਈ ਸੀ। ਉਸਨੇ 25 ਨਵੰਬਰ 2015 ਨੂੰ ਨਿਯੁਕਤ ਹੋਇਆ।

ਵਿਅਕਤੀਗਤ ਜੀਵਨ 
1990 ਵਿੱਚ, ਉਸਨੇ ਰਸਲ ਗਰੱਬ ਨਾਲ ਵਿਆਹ ਕੀਤਾ ਅਤੇ ਉਹਨਾਂ ਦੇ ਤਿੰਨ ਬੱਚੇ ਹਨ। ਉਹ ਇੱਕ ਈਸਾਈ ਹੈ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1966
ਪੰਜਾਬੀ ਲੋਕ